钦定古今图书集成/理学汇编/学行典/第187卷 > 江白
## 钦定古今图书集成/理学汇编/学行典/第187卷 > 江白

按《宋史孝义传》：“江白，建昌人。景德二年进士。父禹锡，
有节义，高年不仕，躬自教授。大中祥符初，献《东封诗》
十五篇，有诏嘉美，赐以粟帛，岁时遣使存问。五年，卒。
白自鄞尉罢还，负土营葬，庐于墓侧，藜羹芒屫，昼夜
号泣，将终制犹然。转运使以其状闻，诏赐帛二十匹，
粟麦三十石，醪酒十缸。”